2.6.2005 Euroopa Liidu Teataja L 139/19 KOMISJONI OTSUS, 31. mai 2005, millega lubatakse Hispaanial kolme aasta võrra pikendada ajutise meetme kohaldamist, mille kohaselt ei anta 1. juunil 2002 või pärast seda rajatud uutest banaaniistandustest pärit turustatava toodangu eest tasandustoetust (teatavaks tehtud numbri K(2005) 1605 all) (Ainult hispaaniakeelne tekst on autentne) (2005/410/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, (!) eriti selle artikli 12 lõike 9 teist lõiku, ning arvestades järgmist: (1) Määruse (EMÜ) nr 404/93 artikli 12 lõikega 9 nähakse ette, et liikmesriikidel lubatakse kehtestada ajutine meede, mille kohaselt ei anta uutest banaaniistandustest pärit turustatava toodangu eest tasandustoetust, kui asjaomase liikmesriigi arvates on olemas oht tootmispiirkondade säästvale arengule, eelkõige seoses keskkonna säilitami- sega ning pinnase ja paikkonna eripära kaitsmisega. Oma otsusega nr 2002/414/EÜ() lubas komisjon Hispaanial kehtestada ajutine meede, mille kohaselt ei anta kolme aasta jooksul 1. juunil 2002 või pärast seda rajatud uutest banaaniistandustest pärit turustatava toodangu eest tasandustoetust. 15. aprillil 2005. aastal esitas Hispaanial komisjonile taotluse lubada pikendada Kanaari saartel veel kolmeks aastaks meedet, mille kohaselt ei anta 1. juunil 2002 või pärast seda rajatud uutest banaaniistandustest pärit turus- tatava toodangu eest tasandustoetust. Taotlust põhjenda- takse juunis 2002 kehtestatud meetme rakendamise taga- järjel saadud positiivsete tulemuste kinnistamise vajadu- sega eelkõige selleks, et loobuda väljaspool traditsioonilisi tootmispiirkondi asuvate uute istanduste rajamisest, kaitsta keskkonda, eriti veeressursse, mullastiku stabiilsust (5) ja sotsiaal-majanduslikku tasakaalu ning paikkonna eripära. Hispaania esitatud taotlus tasandustoetuse andmata jätmist hõlmava ajutise meetme kolmeks aastaks piken- damise kohta on läbi vaadatud ja see vastab määruse (EMÜ) nr 404/93 artikli 12 lõike 9 eesmärkidele ja säte- tele. Seetõttu tuleks see taotlus vastu võtta. Käesolevas otsuses sätestatud meede on kooskõlas banaa- nituru korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Hispaania taotlus komisjonile pikendada kolmeks aastaks otsu- sega 2002/414/EÜ lubatud ajutist meedet, mille kohaselt ei anta 1. juunil 2002 või pärast seda rajatud uutest banaaniistandustest pärit turustatava toodangu eest määruse (EMÜ) nr 404/93 artikli 12 lõikes 9 sätestatud tasandustoetust, tuleb vastu võtta. Artikkel 2 Käesolev otsus on adresseeritud Hispaania Kuningriigile. Brüssel, 31. mai 2005 Komisjoni nimel komisjoni liige Mariann FISCHER BOEL (1) EÜT L 47, 25.2.1993, lk 1. Määrust on viimati muudetud 2003. aasta ühinemisaktiga. (2) EÜT L 148, 6.6.2002, lk 28.